《金陵怀古四首和汪仲嘉 其三 齐》
明代·曹学佺

钟阜霜飙馆已倾，至今哀壑起秋声。针楼银汉含情语，画屟金莲逐步生。

日落卢龙迷古戍，天寒白马走空城。不堪重理玄晖咏，极目澄江似练平。

作者简介：（1573—1646）明福建侯官人，字能始，号石仓。万历二十三年进士。授户部主事。累迁至广西右参议。天启间，梃击狱兴，学佺所著《野史纪略》直书本末，六年，以私撰野史，淆乱国章罪，被削职为民。崇祯初，起广西副使，力辞不就。家居二十年，潜心著书。南明隆武帝立，乃破家起义，官至礼部尚书。清兵入闽，入山自缢死。有《石仓集》等。